43. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 092/5/329834 της 15 Σεπτ./1 Οκτ.  1973 (ΦΕΚ Β΄ 1151) Περί του τρόπου πληρωμής αποδοχών προσωπικού ΕΔ, πλην στρατευσίμων οπλιτών και μαθητών. Έχοντες υπ’ όψει τας διατάξεις του άρθρ. 39 του Ν.Δ. 721/70 «περί Οικονομικής Μερίμνης και Λογιστικού των Ενόπλων Δυνάμεων», αποφασίζομεν Γενικά Άρθρ.1.-Αι αποδοχαί, αι επ’ αυτών προσαυξήσεις, ως και τα πάσης φύσεως επιδόματα, τα εις βάρος του Δημοσίου καταβαλόμενα, εις τους στρατιωτικούς εν γένει, πλην στρατευσίμων οπλιτών και μαθητών, εις τους μονίμους ή εκτάκτους πολιτικούς δημοσίους υπαλλήλους και εις το πάσης κατηγορίας και ειδικότητος ιδιωτικόν προσωπικόν των Ενόπλων Δυνάμεων, δικαιολογούνται, εντέλλονται και πληρώνονται κατά την δια της παρούσης καθοριζομένην διαδικασίαν. Δικαιολόγησις και εντολή αποδοχών Άρθρ.9.-1.Η παρούσα, ης η ισχύς άρχεται από 1 Ιαν. 1974 δημοσιευθήτω δια της Εφημερίδος της Κυβερνήσεως. 2.Από της ισχύος της παρούσης καταργείται πάσα προγενεστέρα διάταξις συναφούς περιεχομένου. 36.Δ.α.43 Μισθοί Στρατιωτικών και προσαυξήσεις Άρθρ.2.-1.Η δικαιολόγησις και εντολή των αποδοχών ενεργούνται δια: α)Ονομαστικής μισθοδοτικής καταστάσεως, εφ’ ης δεν υπογράφουν οι δικαιούχοι, εμφαινούσης αναλυτικώς, τα στοιχεία εκάστου μισθοδοτουμένου, τα εις βάρος του Δημοσίου δικαιολογούμενα χρηματικά ποσά και τας υπέρ Δημοσίου και τρίτων κρατήσεις και υπογραφομένης υπό των οικείων οικονομικών οργάνων. β)Ονομαστικής καταστάσεως εμφαινούσης τας επιδρώσας επί των αποδοχών μεταβολάς των δικαιούχων, αίτινες έλαβον χώραν τον προηγούμενον της καταβολής των αποδοχών μήνα, υπογραφομένης υπό των υπό της οργανώσεως εκάστου Κλάδου των Ενόπλων Δυνάμεων προβλεπομένων οργάνων της Διοικήσεως. 2.Επιτρέπεται η σύμπτυξις των καταστάσεων της προηγουμένης παραγράφου εις μίαν, εφ’ όσον αι ανάγκαι της μηχανοργανώσεως ή της Διοικήσεως επιβάλλουν τούτο. Εις τας περιπτώσεις ταύτας η ενοποιημένη κατάστασις θα υπογράφεται από αμφότερα τα διοικητικά και οικονομικά όργανα. Αι απορρέουσαι εκ της υπογραφής της ενοποιημένης καταστάσεως ευθύναι των Διοικητικών και Οικονομικών οργάνων δεν είναι αλληλέγγυοι, αλλά διακεκριμέναι. «3.Οι παραπάνω καταστάσεις ή η ενοποιημένη κατάσταση διαβιβάζονται από τη μισθοδοτούμενη Μονάδα το τελευταίο δεκαήμερο κάθε μήνα στις αρμόδιες υπηρεσίες για εκκαθάριση, εντολή και πληρωμή στο συνολικό ποσό που περιλαμβάνει το υπόλοιπο πληρωτέο της μισθοδοσίας και των πάσης φύσεως κρατήσεων αυτής». Η παρ. 3, αντικαταστάθηκε ως άνω από το άρθρ. 1 της Φ.822/11/85815/12 Οκτ.-25 Νοεμ.1994 (ΦΕΚ Β΄874), απόφ. Υπ. Οικονομικών και Εθν.΄Αμυνας.    «4.Η πληρωμή της μισθοδοσίας του προσωπικού των Ενόπλων Δυνάμεων είναι δυνατόν να πραγματοποιηθεί και από το προϊόν Χρηματικού εντάλματος Προπληρωμής (ΧΕΠ). Στη περίπτωση αυτή θα εκδίδεται ένα ΧΕΠ από κάθε Κλάδο των Ε.Δ. το τελευταίο δεκαήμερο κάθε μήνα, το οποίο θα καλύπτει το ποσό της αντίστοιχης μισθοδοσίας του προσωπικού και θα αποδίδεται στην αρμόδια Υπηρεσία Ελέγχου εκκαθάρισης μέχρι το τέλος του ίδιου μήνα. Ο έλεγχος των δικαιολογητικών των ΧΕΠ θα ολοκληρώνεται από την αρμόδια Υπηρεσία εντός του πρώτου πενθημέρου του επομένου μηνός προκειμένου τυχόν απορρίψεις τακτοποιηθούν στην επόμενη μισθοδοσία». «5.Η πληρωμή των μισθολογικών διαφορών που αναγνωρίζονται με πρακτικά του ΝΣΚ ή απορρέουν από την εκτέλεση δικαστικών αποφάσεων θα γίνεται με Χρηματικά Εντάλματα». Οι παρ. 4 και 5 προστέθηκαν από το άρθρ. 2 της Φ.822/11/85815/12 οκτ.-25 Νοεμ. 1994 (ΦΕΚ Β΄874) Απόφ. Υπ. Οικονομικών και Εθν. Άμυνας. Τρόπος πληρωμής αποδοχών Άρθρ.3.-1.Η πληρωμή των αποδοχών ενεργείται δι’ αντιτύπου των εν άρθρ. 2 παρ. 1α ή παρ. 2 μισθοδοτικών καταστάσεων και αποδεικνύεται δια της υπογραφής των δικαιούχων επ’ αυτών. 2.Εν περιπτώσει απουσίας δικαιούχων κατά τον χρόνον της μισθοδοσίας, τα πληρωτέα εις αυτούς ποσά αποδοχών, εισάγονται εις την διαχείρισιν χρηματικού της μισθοδοτούσης Μονάδος δι’ εκδόσεως διπλοτύπου αποδείξεως ή γραμματίου εισπράξεως, επισυναπτομένων εις την μισθοδοτικήν κατάστασιν, αντί των υπογραφών των δικαιούχων. Τα εν λόγω ποσά αποδίδονται εις τους δικαιούχους υπό της μισθοδοτούσης Μονάδος κατά τα κεκανονισμένα. 3.Η ούτω συμπληρουμένη δια των υπογραφών των δικαιούχων και της διπλοτύπου αποδείξεως ή γραμματίου εισπράξεως μισθοδοτική κατάστασις αποτελεί οριστικόν δικαιολογητικόν πληρωμής και παραμένει εις την οικείαν Γενικήν Διαχείρισιν ή ετέραν τοιαύτην, προβλεπομένην υπό της οργανώσεως του οικείου Κλάδου Ενόπλων Δυνάμεων, δια τον εν καιρώ έλεγχον ταύτης υπό των αρμοδίων οργάνων. Χρόνος πληρωμής Άρθρ.4.-1.Αι μηναίαι αποδοχαί καταβάλλονται άπαξ του μηνός, προκαταβολικώς ή δεδουλευμένως, αναλόγως της κατηγορίας του μισθοδοτουμένου προσωπικού. 2.Εις το μισθοδοτούμενον προκαταβολικώς προσωπικόν, αι αποδοχαί καταβάλλονται το τελευταίον πενθήμερον εκάστου μηνός, εις δε το λοιπόν τοιούτον το πρώτον πενθήμερον του επομένου μηνός. (Αντί για τη σελ.288,03) Σελ.288,03(α) Τεύχος 1386 Σελ. 37 Μισθοί Στρατιωτικών και προσαυξήσεις 36.Δ.α.43 Κρατήσεις Άρθρ.5.-Αι επί των αποδοχών ενεργούμεναι, βάσει των κειμένων διατάξεων κρατήσεις υπέρ Δημοσίου και τρίτων, αναγράφονται επί της μισθοδοτικής καταστάσεως και αποδίδονται κατά τα κεκανονισμένα. Έλεγχος των αποδεικτικών στοιχείων πληρωμής και χρόνος διατηρήσεως τούτων Άρθρ.6.-1.Τα υπό των οικείων Μονάδων τηρούμενα αποδεικτικά στοιχεία πληρωμής υφίστανται κατά τακτά χρονικά διαστήματα έλεγχον, ενεργούμενον υπό των αρμοδίων κατά Κλάδον οργάνων οικονομικού ελέγχου και οικονομικής επιθεωρήσεως. 2.Τα δικαιολογητικά ταύτα καταστρέφονται κατόπιν σχετικής διαταγής του οικείου Κλάδου, εκδιδομένης μετά παρέλευσιν τριετίας από της τελευταίας τακτικής οικονομικής επιθεωρήσεως και υπό την απαραίτητον προϋπόθεσιν ότι το Ελεγκτικόν Συνέδριον έχει περατώσει τον έλεγχον των υποβληθέντων εις αυτόν αντιστοίχων δικαιολογητικών. Αρμόδιαι δια τας αποδοχάς Υπηρεσίαι Άρθρ.7.-1.Η σύστασις των μισθοδοτικών καταστάσεων χειρογραφικώς, η πληρωμή των απόδοχών, ο καταλογισμός των εκ μισθοδοσίας δαπανών εις τα οριστικά έξοδα των Μονάδων και η αποκατάστασις της παγίας αυτών προκαταβολής, ενεργούνται κατά τα κεκανονισμένα. 2.Επιτρέπεται η δια μηχανογραφικών μέσων επεξεργασία και εξαγωγή των αποδοχών, μερίμνη Κεντρικού κατά Κλάδον Ενόπλων Δυνάμεων Φορέως. 3.Δια διαταγών των Αρχηγείων των Κλάδων Ενόπλων Δυνάμεων καθορίζονται αι εκάστοτε προς μηχανογράφησιν οικονομικαί παροχαί και αι επ’ αυτών κρατήσεις, ως και αι αρμοδιότητες του Κεντρικού Φορέως. 4.Η σύνταξις των μισθοδοτικών καταστάσεων, των καταστάσεων μεταβολών και λοιπών εντύπων, απαιτουμένων δια την δικαιολόγησιν και πληρωμήν των αποδοχών, ενεργείται δια Ηλεκτρονικού Υπολογισμού, μερίμνη των Κεντρικών Φορέων, εις ους περιέχονται, δια της συμπληρώσεως σχετικών εντύπων, αι επηρεάζουσαι την εξαγωγήν των αποδοχών μεταβολαί, εκ των πηγών προελεύσεώς των. Τα πρωτότυπα των ανωτέρω Εντύπων Μεταβολών μετά των υποστηριζόντων τας εν αυτοίς εγγραφάς δικαιολογητικών μεταβολών παραμένουν εις το αρχείον του Κεντρικού Φορέως. 5.Η πληρωμή των αποδοχών εις τους δικαιούχους ενεργείται υπό των οριζομένων κατά Κλάδον Ενόπλων Δυνάμεων Μονάδων, δια της αποστολής εις αυτάς υπό του Κεντρικού Φορέως, αντιτύπου μισθοδοτικής καταστάσεως και λοιπών βοηθητικών μηχανογραφικών εντύπων. Σελ. 288,04(α) Τεύχος 1386 Σελ. 38 6.Ο Κεντρικός Φορεύς καταλογίζει εις τα οριστικά του έξοδα το σύνολον των δαπανών μισθοδοσίας του οικείου Κλάδου, των προερχομένων εκ μισθοδοτικών καταστάσεων, παραχθέντων μηχανογραφικώς, και αποστέλλει εις την Υπηρεσίαν Εκκαθαρίσεως του Κλάδου τας εν άρθρ. 2 καταστάσεις μετά των λοιπών δικαιολογητικών οριστικών εξόδων μισθοδοσίας, δια την άσκησιν του προσήκοντος ελέγχου και την περαιτέρω προώθησιν τούτων εις τον οικείον Διατάκτην προς έκδοσιν Χρηματικού Εντάλματος, επ’ ονόματι του Κεντρικού Φορέως. 7.Η αποκατάστασις της παγίας προκαταβολής των Μονάδων Πληρωμής των αποδοχών ενεργείται δια της αποστολής εις αυτάς υπό του Κεντρικού Φορέως των αντιστοίχων ποσών. 8.Η απόδοσις των κρατήσεων υπέρ του Δημοσίου και τρίτων ενεργείται μερίμνη του Κεντρικού Φορέως δι’ όσας εκ τούτων δεν ενεργείται υπό του Δημοσίου ή Στρατιωτικού Ταμείου κατά την εξόφλησιν των χρηματικών ενταλμάτων. 9.Η Υπηρεσία Εκκαθαρίσεως οσάκις διαπιστώνει περιπτώσεις απορρίψεως ή προσθέσεως παροχών κατά την εκκαθάρισιν των οριστικών εξόδων συντάσσει ειδικόν Φύλλον Εκκαθαρίσεως και Ελέγχου, επί τη βάσει του οποίου ο Κεντρικός Φορεύς προβαίνει εις την τακτοποίησιν τούτων, κατά την εξαγωγήν της μισθοδοσίας του επομένου μηνός. 10.Αντίτυπα του εν λόγω Φύλλου επισυνάπτονται εις άπαντα τα υπό του Κεντρικού Φορέως εκδοθέντα αντίτυπα των Μισθοδοτικών Καταστάσεων. 11.Εν περιπτώσει αδυναμίας λειτουργίας του Μηχανογραφικού Συστήματος εξαγωγής αποδοχών, δι’ οιονδήποτε λόγον, εφαρμόζεται το χειρογραφικόν τοιούτον, κατόπιν διαταγής του οικείου Κλάδου. Πληρωμή και δικαιολόγησις αποδοχών εν πολέμω ή Επιστρατεύσει Άρθρ.8.-Ο τρόπος πληρωμής και δικαιολογήσεως των αποδοχών, εν επιστρατεύσει και πολέμω καθορισθήσεται δι’ ιδίας αποφάσεως. Ισχύς–Καταργούμεναι Διατάξεις